Z A P I S N I K 
17. sjednice Vijeća Mjesnog odbora Granešina, 
28. listopada 2022. 
u prostorijama Mjesne samouprave, Sunekova ulica 135, s početkom u 18,00 sati 
NAZOČNI ČLANOVI VIJEĆA: 
Božidar Tomkić, Josip Berišić, Roberto Dučkić, Vinko Rodić, Ivica Šamec Predsjedava Josip Berišić, predsjednik Vijeća. 
Zapisnik vodi: Božidar Tomkić 
Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati te otvara 17. sjednicu Vijeća Mjesnog odbora. 
Bez rasprave, jednoglasno od 5 glasova, Vijeće prihvaća tekst Zapisnika 16. sjednice Vijeća, održane 30. rujna 2022, bez izmjena. 
Na prijedlog predsjednika Vijeće jednoglasno utvrđuje 
DNEVNI RED: 
1. Prijedlog plana malih komunalnih akcija Mjesnog odbora Granešina u 2023. – donošenje zaključka;
2. Prijedlozi radova na održavanju nerazvrstanih cesta Mjesnog odbora Granešina u 2023. – donošenje zaključka;
3. Prijedlozi radova na održavanju javnih zelenih površina Mjesnog odbora Granešina u 2023. -donošenje zaključka;
4. Prijedlog za postavljanje prometnog znaka stop u Dubljevičkoj ulici kod kbr. 11. – donošenje zaključka;
5. Prijedlog sanacije prijekopa u Dubljevičkoj ulici i Sunekovom odvojku – donošenje zaključka;
6. Prijedlog za postavljanje uzdignute plohe na križanju Sunekove ulice i Novoselečkog puta - donošenje zaključka;

Ad.1. Prijedlog plana malih komunalnih akcija Mjesnog odbora Granešina u 2023. – donošenje zaključka;

Predsjednik usmeno informira nazočne o predmetu rasprave i odlučivanja. U raspravi sudjeluju svi nazočni članovi. 
Vijeće jednoglasno donosi 
Z A K LJ U Č A K 
Vijeće Mjesnog odbora Granešina donosi Plan malih komunalnih akcija Mjesnog odbora Granešina u 2023.godini.

Ad 2. Prijedlozi radova na održavanju nerazvrstanih cesta Mjesnog odbora Granešina u 2023. – donošenje zaključka;

Predsjednik usmeno informira nazočne o predmetu rasprave i odlučivanja. U raspravi sudjeluju svi nazočni članovi. 
Vijeće jednoglasno donosi 
Z A K LJ U Č A K
o prijedlozima radova na održavanju nerazvrstanih cesta
Mjesnog odbora Granešina

Vijeće Mjesnog odbora Granešina predlaže se u okviru djelatnosti održavanja nerazvrstanih cesta u Planu malih komunalnih akcija Mjesnog odbora Granešina u 2023. izvedu sljedeći radovi – uređivanja i asfaltiranja:

	1. Stražnjički put 5.odvojak
	2. Stražnjički put 6. odvojak
	3. Ulica Granešina prema kbr.27
	4. Sunekova ulica od kbr.20 do kbr.124
	5. Dubljevička ulica od kbr.26. do kbr.57
	6. Dubljevička ulica od kbr.17p do Novoselečkog puta kbr.11

Ad. 3. Prijedlozi radova na održavanju javnih zelenih površina Mjesnog odbora Granešina u 2023. - donošenje zaključka;

Predsjednik usmeno informira nazočne o predmetu rasprave i odlučivanja. U raspravi sudjeluju svi nazočni članovi. 

Vijeće jednoglasno donosi 

Z A K LJ U Č A K 
o prijedlozima radova na održavanju javnih zelenih površina
Mjesnog odbora Granešina

Vijeće Mjesnog odbora Granešina predlaže da se u okviru djelatnosti održavanja javnih zelenih površina u Planu malih komunalnih akcija Mjesnog odbora Granešina u 2023. izvedu radovi održavanja zelenih površina na slijedećim lokacijama:
1. Uređenje zelene površine (platoa) ispred OŠ Granešina.
2. Čišćenje svih javnih kanala slivnih voda na području MO Granešina.
3. Košnja trave i sadnja cvijeća oko kapelice u Čugovečkom putu kod kč.br. 28.
4. Uređenje kružnog toka na Sunekovoj ulici.


Ad 4. Prijedlog za postavljanje prometnog znaka stop u Dubljevičkoj ulici kod kbr. 11. – donošenje zaključka;

Predsjednik usmeno informira nazočne o predmetu rasprave i odlučivanja. 
U raspravi sudjeluju svi nazočni članovi. 
Vijeće jednoglasno donosi 


ZAKLJUČAK

o prijedlogu postavljanja prometnog znaka obaveznog zaustavljanja u Dubljevičkoj ulici

  
Predlaže se postavljanje prometnog znaka obveznog zaustavljanja u Dubljevičkoj ulici kod kbr. 11 gdje je već postojao navedeni znak.
Ad 5. Prijedlog sanacije prijekopa u Dubljevičkoj ulici i Sunekovom odvojku – donošenje zaključka;

Predsjednik usmeno informira nazočne o predmetu rasprave i odlučivanja. 
U raspravi sudjeluju svi nazočni članovi. 
Vijeće jednoglasno donosi

    ZAKLJUČAK

O prijedlogu sanacije prijekopa na području Mjesnog odbora Granešina
Predlaže se sanacija prijekopa nakon izgradnje vodoopskrbnog cjevovoda u Dubljevičkoj ulici i Sunekovom odvojku.

Ad 6. Prijedlog za postavljanje uzdignute plohe na križanju Sunekove ulice i Novoselečkog puta - donošenje zaključka;

Predsjednik usmeno informira nazočne o predmetu rasprave i odlučivanja.
 U raspravi sudjeluju svi nazočni članovi. 

Vijeće jednoglasno donosi 

    
ZAKLJUČAK

O prijedlogu postavljanja uzdignute plohe na području Mjesnog odbora Granešina

Predlaže se postavljanje uzdignute plohe integrirane s pješačkim prijelazom  na križanje Sunekove ulice i Novoselečkog puta kako bi se građani koji dolaze s Novoselečkog puta lakše spojili na Sunekovu ulicu.

Dovršeno u 19:50 sati. 


KLASA: 024-08/22-003/2162
URBROJ: 251-13-11-5/004-22-2
Zagreb, 28. listopada 2022.

Predsjednik
Vijeća Mjesnog odbora
Granešina

  Josip Berišić 


Zapisnik sastavio: Predsjednik Vijeća Mjesnog 


Božidar Tomkić Granešina Josip Berišić

